लेकिन एक सात साल के बच्चे के वीडियो को जब इतने लोग पसंद करें तो बात ख़ास हो जाती है.मुंबई के रहने वाले गौरांश चौहान अब 11 साल के हैं और उन्होंने चार साल पहले का ये वीडियो जब फ़ेसबुक पर डाला तो लोगों ने दांतो तले उंगलियां दबा लीं.इस वीडियो में बिजली की गति से नाचते गौरांश को देखकर लोगों ने उन्हें 'जूनियर माइकल जैक्सन' कह डाला.गौरांश चार साल पहले अपना हुनर दिखाने डांस रिएलिटी शो डांस इंडिया डांस भी गए थे. वहां उनकी कला देखकर रेमो डिसूज़ा, टेरेंस और गीता कपूर जैसे जज बेहद प्रभावित हुए लेकिन उम्र कम होने की वजह से वो उन्हें शो का हिस्सा नहीं बना पाए.गौरांश ने बताया, "जब मैं तीन साल का था तो पापा घर में माइकल जैक्सन का वीडियो लेकर आए. उसी वीडियो को देखकर मैंने डांस करना सीखा. मैंने कहीं से कोई ट्रेनिंग नहीं ली."मशहूर कोरियोग्राफ़र रेमो डिसूज़ा ने भी गौरांश के डांस को देखा है. वो कहते हैं, "ये लड़का भगवान की देन है. बिना ट्रेनिंग लिए इतना ज़बरदस्त हुनर तो बस करिश्मा ही है. मैं इस बच्चे के साथ फ़िल्म एबीसीडी-2 में काम कर रहा हूं."गौरांश के पिता जसबीर सिंह ने जब उसका वीडियो माइकल जैक्सन के आधिकारिक फ़ैन पेज पर डाला तो उन्होंने सोचा भी नहीं था कि लोग इसे इतना पसंद करेंगे.गौरांश को एक बॉलीवुड फ़िल्म तो मिल ही चुकी है, साथ ही एक यूरोपियन शो भी मिला है.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)